I november og december står 25 japanere iført hårnet, ansigtsmasker og blå heldragter hos den sønderjyske fiskefabrik Aquapri i Årøsund.

Her er det nemlig sæson for ørredrogn, som de forvandler til den japanske egnsret sujiko og tager med tilbage til hjemlandet og sælger.

Det har de gjort i snart 30 år, for her får de den rogn, der er bedst egnet til retten, fortæller Shiro Muromoto.

- Kvaliteten på fisken er bedre her end i andre lande, og smagen er meget bedre.

Kvaliteten på fisken er bedre her end i andre lande, og smagen er meget bedre. Shiro Muromoto, sujiko-specialist

En stor del af de japanske fiskearbejdere er kommet tilbage år efter år, og det gælder også Shiro Muromoto.

Med sine 68 år er han én af de ældste og samtidig ekspert i den traditionsrige ret, fortæller fabrikschef hos Aquapri Jens Paag.

- De vil helst lave deres produkt selv, og de har også en fabrikshemmelighed, som de ikke vil af med. Det er et produkt, de selv vil producere efter deres egen opskrift, siger han.